จักรพรรดิโทบะ

จักรพรรดิโทบะ    เป็นจักรพรรดิญี่ปุ่นองค์ที่ 74 ตามประเพณีการสืบราชสันตติวงศ์
รัชสมัยของจักรพรรดิโทบะกินเวลาตั้งแต่ปี ค.ศ. 1107 ถึง ค.ศ. 1123
== พระราชวงศ์ ==
ก่อนเสด็จขึ้นครองราชบัลลังก์ดอกเบญจมาศ พระองค์มีพระนามเดิมว่า เจ้าชายมูเนฮิโตะ (宗仁親王)
จักรพรรดิโทบะ เป็นพระราชโอรสในจักรพรรดิโฮริกาวะ และพระนางฟูจิวาระ โนะ อิชิ (藤原苡子)
จักรพรรดิโทบะมีจักรพรรดินี 3 พระองค์ พระราชโอรสและพระราชธิดา 14 พระองค์
จักรพรรดินีเอก (ชูงุ): จักรพรรดินีทะมะโกะ (ฟุจิวะระ โนะ โชชิ; 藤原璋子)
* เจ้าชายอากิฮิโตะ (顕仁親王) - ภายหลังคือจักรพรรดิซูโตกุ
* เจ้าหญิงโยะชิโกะ (禧子内親王)
* เจ้าชายมิชิฮิโตะ (通仁親王)
* เจ้าชายคิมิฮิโตะ (君仁親王)
* เจ้าหญิงมุเนะโกะ (統子内親王)
* เจ้าชายมะซะฮิโตะ (雅仁親王) - ภายหลังคือจักรพรรดิโกะ-ชิรากาวะ
* เจ้าชายโมโตฮิโตะ (本仁親王) - ภายหลังออกบวชในนาม "คะกุโช" (覚性法親王)
จักรพรรดินีรอง (โคโง): จักรพรรดินี ฟุจิวะระ โนะ ยะซุโกะ (藤原泰子)
จักรพรรดินีรอง (โคโง):  จักรพรรดินี ฟุจิวะระ โนะ นะริโกะ (藤原得子)
* เจ้าหญิงโทชิโกะ (叡子内親王)
* เจ้าหญิงอะกิโกะ (暲子内親王)
* เจ้าชายนะริฮิโตะ (体仁親王)  - ภายหลังคือจักรพรรดิโคโนเอะ
* เจ้าหญิงโยะชิโกะ (姝子内親王) - ภายหลังคือพระอัครมเหสีในจักรพรรดินิโจ
พระสนม: ท่านหญิงคิ โนะ อิเอะโกะ(紀家子) ท่านหญิงแห่งมิโนะ (美濃局)
* เจ้าชายโดเค (道恵法親王)
* เจ้าชายคะกุไก (覚快法親王)
* อะยะ โกะเซ็ง (阿夜御前)
พระสนม:  ท่านหญิงแห่งซันโจ (三条局)
* เจ้าชายเค็นชิ (妍子内親王)
พระสนม:  ท่านหญิงแห่งคะซุงะ (春日局)
* เจ้าหญิงโชชิ (頌子内親王)
พระสนม:  ท่านหญิงแห่งฟุจิสึโบะ (藤壺女御)
* ชิน-โยะ (真誉)
พระสนม:  ท่านหญิงแห่งโทะซะ (土佐局)
== เหตุการณ์ในพระชนม์ชีพของจักรพรรดิโทบะ ==
เมื่อพระมารดาของพระองค์สิ้นพระชนม์ พระอัยกา (ปู่) ของพระองค์คืออดีตจักรพรรดิชิรากาวะดูแลและเลี้ยงดูพระองค์
9 สิงหาคม ค.ศ. 1107: ปีที่ 21 ในรัชสมัยของจักรพรรดิโฮริกาวะ (堀河天皇21年) องค์จักรพรรดิสวรรคตอย่างกะทันหันเมื่อพระชนมายุเพียง 29 พรรษา; และสืบราชบัลลังก์โดยพระโอรสองค์เดียวของพระองค์ หลังจากนั้นไม่นาน เจ้าชายมูเนฮิโตะได้ขึ้นสืบราชบัลลังก์อย่างเป็นทางการ
ในช่วงปีแรก ๆ ของรัชสมัยของจักรพรรดิโทบะ พระราชอำนาจที่แท้จริงอยู่ที่พระอัยกาของพระองค์ ซึ่งก็คืออดีตจักรพรรดิชิรากาวะ ซึ่งว่าราชการในวัด
ค.ศ. 1110: วัดมิอิเดระ (三井寺時) ถูกไฟไหม้ นี่เป็นครั้งที่ 2 ที่วัดถูกไฟไหม้ทำลาย ครั้งแรกเกิดขึ้นในปี ค.ศ. 1081
25 กุมภาพันธ์ ค.ศ. 1123: ปีที่ 17 ในรัชสมัยของจักรพรรดิโทบะ (鳥羽天皇17年) จักรพรรดิโทบะถูกบังคับให้สละราชบัลลังก์โดยพระอัยกาของพระองค์คือ อดีตจักรพรรดิชิรากาวะ จักรพรรดิโทบะสละราชบัลลังก์ให้กับเจ้าชายอากิฮิโตะ พระโอรสองค์โปรดของพระองค์ ซึ่งจะกลายเป็นจักรพรรดิซูโตกุ จักรพรรดิโทบะมีพระชนมายุเพียง 20 พรรษาเมื่อพระองค์สละราชบัลลังก์ และครองราชบัลลังก์มาแล้ว 16 ปี ในเวลานี้ อดีตจักรพรรดิโทบะได้รับพระอิสริยยศเป็นไดโจเท็นโน (太上天皇) และสืบราชบัลลังก์โดยพระราชโอรสของพระองค์
ค.ศ. 1123: จักรพรรดิซูโตกุขึ้นครองราชบัลลังก์อย่างเป็นทางการ
ค.ศ. 1129: อดีตจักรพรรดิชิรากาวะสวรรคต และอดีตจักรพรรดิโทบะเองก็เริ่มปกครองในฐานะไดโจโฮโอ (太上法皇) อดีตจักรพรรดิโทบะยังคงครองพระราชอำนาจต่อไปตลอดรัชสมัยของจักรพรรดิทั้งสามซึ่งเป็นพระราชโอรสและผู้สืบทอดราชบัลลังก์ต่อจากพระองค์ ได้แก่ จักรพรรดิซูโตกุ จักรพรรดิโคโนเอะ และจักรพรรดิโกะ-ชิรากาวะ
== นามรัชสมัย ==
ในช่วงที่จักรพรรดิโทบะทรงราชย์ มีการตั้งชื่อรัชสมัยอยู่หลายชื่อด้วยกัน คือ
คะโจ (ค.ศ. 1106–1108)
เท็นนิง (ค.ศ. 1108–1110)
เท็นเอ (ค.ศ. 1110–1113)
เอกีว (ค.ศ. 1113–1118)
เก็นเอ (ค.ศ. 1118–1120)
โฮอัง (ค.ศ. 1120–1124)
== อ้างอิง ==
บุคคลที่เกิดในปี พ.ศ. 1646
จักรพรรดิญี่ปุ่น
บุคคลในยุคเฮอัง
ภิกษุชาวญี่ปุ่น
ภิกษุที่เป็นพระราชวงศ์
โคไตชิ
จักรพรรดิญี่ปุ่นผู้ทรงสละราชสมบัติ